Stúlkan sem lenti í snjóflóðinu á Flateyri í gærkvöldi er um borð í varðskipinu Þór ásamt aðstandendum á leið til Ísafjarðar . Hún er ekki með áverka og engrar manneskju er saknað . Þór kom með björgunarsveitarfólk á svæðið í nótt en neyðarstigi almannavarna hefur verið lýst yfir vegna snjóflóða á Flateyri og í Súgandafirði . Samhæfingarstöðin í Skógarhlíð var virkjuð klukkan 23:56 í gærkvöldi . Samhæfing aðgerða fer fram í samhæfingarstöðinni . Aðgerðastjórn á Ísafirði var virkjuð kl. 23.44 . Varðskipið Þór , sem var statt á Ísafirði þegar snjóflóðin féllu í gærkvöldi , kom með 35 björgunarsveitarmenn til Flateyrar í nótt og urðu 15 björgunarsveitarmenn , lögreglumenn og sjúkraflutningafólk eftir á Flateyri þegar varðskipið sneri aftur til Ísafjarðar segir Rögnvaldur Ólafsson , aðstoðaryfirlögregluþjónn hjá almannavarnadeild ríkislögreglustjóra . Fastlega er gert ráð fyrir að Þór fari aðra ferð til Flateyrar með morgninum með fólk sem tekur þátt í að opna fjöldahjálparstöð á Flateyri en hún verður opnuð um leið og áfallateymið frá Ísafirði kemur þangað . Þar verður íbúum boðið upp á stuðning , meðal annars áfallahjálp , segir Rögnvaldur . Ljóst er að þörf er á sálrænum stuðningi í kjölfar atburðanna . Tjónið verður metið síðar í dag á Flateyri og Suðureyri . Ljósmynd Steinunn G. Einarsdóttir Tvö stór snjóflóð féllu á Flateyri við Önundarfjörð skömmu eftir kl. 23 í gærkvöldi og náðu bæði út í sjó , annað úr Skollahvilft og hitt úr Innra-Bæjargili . Flóðið úr Innra-Bæjargili féll að hluta yfir varnargarð og á hús að Ólafstúni 14 og grófst unglingsstúlkan í flóðinu . Hún var í húsi í bænum sem varð fyrir öðru snjóflóðanna , því síðara sem féll á tólfta tímanum í gærkvöld . Aðrir sem voru í húsinu komust af sjálfsdáðum út . Þriðja flóðið féll í Súgandafirði fjarri byggð . Ekki er talið að aðrir hafi lent í snjóflóðunum sem féllu , hvorki á Suðureyri né Flateyri , segir Rögnvaldur . Komst ekki inn í höfnina Varðskipið Þór hafði verið á Ísafirði síðan á fimmtudag vegna veðursins . Skipið var strax gert klárt til brottfarar þegar fréttir bárust af snjóflóðunum og flutti 24 björgunarsveitarmenn , tvo lögreglumenn og sjúkraflutningamann auk læknis frá Ísafirði til Flateyrar . Þór komst ekki inn í höfnina en ferjaði fólk með léttbátum í land . Ljósmynd Steinunn G. Einarsdóttir Þyrlusveit Landhelgisgæslunnar var sömuleiðis kölluð út og var í viðbragðsstöðu á Reykjavíkurflugvelli . Ekki reyndist þörf á að senda þyrluna vestur en slökkviliðsmenn úr slökkviliði höfuðborgarsvæðisins eru í viðbragðsstöðu . Enn er mikil snjóflóðahætta á norðanverðum Vestfjörðum og appelsínugul viðvörun í gildi og gildir hún til hádegis . Ófært á milli staða Rögnvaldur segir að ekki sé fært á milli þéttbýliskjarna á Vestfjörðum nema á milli Bolungarvíkur og Hnífsdals og það er aðallega út af jarðgöngunum . Að öðru leyti er ófært milli þéttbýlisstaða aðallega vegna snjóflóðahættu . Hann segir að með morgninum verði staðan tekin og hvort óhætt sé að opna einhverjar leiðir á milli bæja . Á meðan staðan er eins og hún er núna verður Þór til taks fyrir vestan . Vegum var lokað við Súðavíkurhlíð , Eyrarhlíð , Skutulsfjarðarbraut , Kirkjubólshlíð og Flateyrarveg og Neyðarlínan sendi SMS á íbúa á Suðureyri og þeir beðnir um að halda kyrru fyrir . Mannaðir voru lokunarpóstar á öllum helstu stöðum . Vegfarendur eru eindregið hvattir til að virða þessar lokunarráðstafanir , samkvæmt upplýsingum frá samhæfingarmiðstöðinni . Ljósmynd Steinunn G. Einarsdóttir Þriðja snjóflóðið féll í Súgandafirði við Norðureyri og náði einnig út í sjó . Flóðbylgja af völdum þess olli skemmdum við ströndina utan og innan við höfnina , en ekki slysum á fólki . Nánari upplýsingar verða birtar um flóðin þegar tækifæri hefur gefist til að skoða þau , samkvæmt upplýsingum á vef Veðurstofu Íslands . Snjóflóðavakt Veðurstofunnar og lögreglan hafa farið yfir þau svæði þar sem snjóflóðahætta er talin kunna að skapast og hefur fólk yfirgefið nokkra sveitabæi í öryggisskyni . Hitt flóðið féll innan við leiðigarðana og alla leið ofan í höfnina á Flateyri þar sem bátar slitnuðu frá og nokkrir sukku . Þá féll enn eitt flóðið úr norðanverðum Súgandafirði niður á Norðureyri og fram í sjó . Við það myndaðist flóðbylgja sem skall á höfninni og fjörunni á Suðureyri þar sem bátar slitnuðu frá og sjór flaut um næstu götur . Tjón liggur ekki fyrir . Engrar manneskju er saknað . Fjögur hús rýmd á Suðureyri Veðurspáin gerir ráð fyrir að það dragi hægt úr vindi um og eftir hádegi , 10 - 15 m / s undir kvöld ( miðvikudagskvöld ) á láglendi jafnt sem í fjallahæð . Samhliða minnkandi vindi dregur úr ofankomu og verður orðið úrkomulítið í kvöld , miðvikudagskvöld . Aðfaranótt fimmtudags verður hæg austlæg eða breytileg átt , skýjað og úrkomulítið . Það hlýnar heldur er lægir og hiti verður um og jafnvel aðeins yfir frostmarki aðfaranótt fimmtudags og á fimmtudag . Veðurstofan mun ekki endurmeta ofanflóðaspá fyrr en í birtingu . Staðir sem huga þarf að samkvæmt snjóflóðavakt Veðurstofunnar : Suðureyri , Minnihlíð , Neðri-Breiðadalur , Höfði í Skutulsfirði , Núpur , Ytri-Veðrará , Fremstuhús , Geirastaðir . Einnig þarf að huga að Barðaströnd , og e.t.v . Patreksfirði og fleiri stöðum á Suðurfjörðunum . Fjögur hús voru rýmd á Suðureyri og íbúar í efstu húsum á Flateyri yfirgáfu hús sín . Olíutankar fóru með flóðinu Búfjáreigendur í Engidal eru beðnir um að fylgjast með tilkynningum um veður , færð og annað á síðu Vegagerðarinnar og Facebook-síðu lögreglunnar á Vestfjörðum . Tveir lögreglumenn fóru með varðskipinu til að meta ástand , tjón og setja upp vettvangsstjórn . Eignatjón er erfitt að meta á þessari stundu en verður kannað betur í birtingu , samkvæmt upplýsingum frá samhæfingarmiðstöð . Hætta talin á mengun vegna olíutanka sem fóru með flóðinu á Flateyri .